দুই দশক পর ফের একই মঞ্চে ফ্রান্স। ১৯৯৮ সালে তারা চ্যাম্পিয়ন হয়েছিল ঘরের মাটিতে। জিদানের অসাধারণ নৈপূণ্যে ব্রাজিলকে হারিয়ে ফ্রান্স পেয়েছিল শিরোপা। সেবার ফ্রান্সের অধিনায়ক ছিলেন দ্যেশম। সেই দ্যেশমের হাতেই ফ্রান্সের ভাগ্য। তার অপ্রতিরোধ্যে শিষ্যরা অসাধারণ ফুটবল উপহার দিয়ে দলকে তুলেছে ফাইনালে। গ্রুপ পর্ব থেকে সেমিফাইনাল পর্যন্ত ফ্রান্স ছিল ধরা-ছোঁয়ার বাইরে। গ্রিজম্যান, এমবাপ্পে, পগবারা নিজেদের শক্তি ও সামর্থ্যের প্রমাণ দিয়েছেন প্রতিটি স্তরে। ফ্রান্সের সামনে ইতিহাসের পুনরাবৃত্তির সুযোগ। নতুন তারকারা দেশের ঝান্ডা রাশিয়ায় শেষ পর্যন্ত উড়াতে পারে কিনা সেটাই দেখার।